2)

I priedo II skyrius iš dalies keičiamas taip: a) A dalies 1 pastraipoje: i) k punktas pakeičiamas taip: „k) 20–70 °C skalės 0,5 °C tikslumo termometras;“; ii) o punktas pakeičiamas taip: „o) apie 90 mm skersmens Petri lėkštelės, padalintos į apie 1 cm dydžio kvadratėlius, arba lygiavertis lervų skaičiavimo prietaisas, kaip nurodyta standarto ISO 18743:2015 6.14 punkte;“; iii) q punktas pakeičiamas taip: „q) toliau nurodyto veikimo stiprumo pepsinas: — miltelių ar granulių pavidalo – 1:10 000 NF (US National Formulary (JAV nacionalinis farmacijos vadovas)) veikimo stiprumo, atitinkančio 1:12 500 BP (British Pharmacopoeia (Britanijos farmakopėja)) ir 2 000 FIP (Fédération Internationale de Pharmacie (Tarptautinė farmacijos federacija)) veikimo stiprumą, arba — skysto pavidalo – stabilizuotas skystas pepsinas, mažiausiai 660 vienetų mililitre pagal Europos farmakopėją. Galima naudoti kito aktyvumo pepsiną, jei galutinis aktyvumas skaidomajame skystyje yra lygus 10 g 1:10 000 NF aktyvumui, kaip nustatyta standarto ISO 18743:2015 5.3 punkte;“; iv) s punktas pakeičiamas taip: „s) sukalibruotos svarstyklės, skirtos mėginiams ir (arba) pepsinui sverti (± 0,1 g tikslumo);“; b) A dalies 2 pastraipa pakeičiama taip: „2. Mėginių paėmimas ir skaidytino kiekio sukaupimas Kaip nustatyta standarto ISO 18743:2015 4.2 punkte (išsamesnė informacija taip pat pateikta jo A ir B prieduose).“; c) A dalies 3 pastraipos III ir IV punktai pakeičiami taip: „III. Lervų išskyrimas sedimentacijos metodu — Į skaidomąjį skystį įdedamas ledas (300–400 g ledo dribsnių, drožlių arba suskaldyto ledo), kad skysčio tūris padidėtų iki 2 litrų. Tirpalą reikia maišyti, kol ledas ištirps. Tiriant mažesnius jungtinius mėginius (žr. II dalies b punktą) ledo kiekis atitinkamai sumažinamas. — Atvėsintas skaidomasis skystis perpilamas į 2 l talpos dalijamąjį piltuvą, kuriame įmontuotas vibratorius ir papildomas laikiklis. — Sedimentacijai leidžiama vykti 30 minučių, jos metu sedimentacinis piltuvas turi būti vibruojamas su pertrūkiais, t. y. po 1 minutės vibracijos daroma 1 minutės pertrauka. — Praėjus 30 minučių, 60 ml nuosėdų mėginio skubiai perpilama į 100 ml matavimo cilindrą (užbaigus darbą, piltuvas išskalaujamas ploviklio tirpalu). — 60 ml tūrio mėginiui leidžiama nusistovėti mažiausiai 10 minučių, po to supernatantas pašalinamas išsiurbiant ir paliekama 15 ml tūrio lervų analizei. — Išsiurbimui galima naudoti vienkartinį švirkštą su plastikiniu mėgintuvėliu. Mėgintuvėlis turi būti tokio ilgio, kad ne mažiau kaip 15 ml liktų matavimo cilindre, kai švirkšto jungės lieka ant cilindro kraštų. — Likę 15 ml įpilami į Petri lėkštelę arba lygiavertį lervų skaičiavimo prietaisą ir ištiriami trichinoskopu arba stereomikroskopu. — Matavimo cilindras išplaunamas 5–10 ml vandentiekio vandens ir nuoplovos pridedamos prie mėginio. — Skaidomieji produktai ištiriami nedelsiant. Tyrimas jokiu būdu neatidedamas kitai dienai. Kai skaidomieji produktai yra neskaidrūs, juos būtina nuskaidrinti taip: — galutinis 60 ml mėginys įpilamas į matavimo cilindrą ir jam leidžiama nusistovėti 10 minučių; paskui 45 ml supernatanto pašalinama išsiurbimo būdu, o likę 15 ml sumaišomi su 45 ml vandentiekio vandens; — pasibaigus paskesnei 10 minučių sedimentacijai, 30 ml supernatanto pašalinama išsiurbimo būdu, o 15 ml likutis perpilamas į Petri lėkštelę ar lygiavertį lervų skaičiavimo prietaisą ir ištiriamas trichinoskopu arba stereomikroskopu; — matavimo cilindras perplaunamas 10 ml vandentiekio vandens, šios nuoplovos pridedamos prie Petri lėkštelėje ar lygiaverčiame lervų skaičiavimo prietaise esančio mėginio ištyrimui trichinoskopu arba stereomikroskopu. IV. Teigiami ar abejotini rezultatai Jeigu ištyrus jungtinį mėginį gaunamas teigiamas arba abejotinas rezultatas, iš kiekvienos kiaulės paimamas naujas 20 g mėginys, kaip nustatyta standarto ISO 18743:2015 4.2 punkte (išsamesnė informacija taip pat pateikta jo A ir B prieduose). Iš 5 kiaulių paimti 20 g mėginiai sujungiami ir ištiriami šiame skyriuje aprašytu metodu. Šiuo metodu ištiriami mėginiai, paimti iš 20 kiaulių grupių, kurių kiekvienoje yra po 5 kiaules. Kai Trichinella aptinkama jungtiniame penkių kiaulių mėginyje, paskesni 20 g mėginiai paimami iš atskirų kiekvienos grupės kiaulių ir kiekvienas mėginys ištiriamas atskirai šiame skyriuje aprašytu metodu. Parazitų mėginiai laikomi 70–90 % (galutinės koncentracijos) etilo alkoholyje konservavimui ir rūšiai nustatyti ES arba nacionalinėje etaloninėje laboratorijoje. Dėl nukenksminimo procedūros žr. standarto ISO 18743:2015 12 punktą.“; d) B dalies 2 pastraipa pakeičiama taip: „2. Mėginių paėmimas Kaip nustatyta standarto ISO 18743:2015 4.2 punkte (išsamesnė informacija taip pat pateikta jo A ir B prieduose).“; e) B dalies 3 pastraipa iš dalies keičiama taip: i) III punkto h papunktis pakeičiamas taip: „h) Praėjus trims minutėms, plastikinis maišelis su filtro disku ir renilazės tirpalu išimamas iš „Stomacherio“ ir prakerpamas žirklėmis. Skystas turinys įpilamas į Petri lėkštelę ar lygiavertį lervų skaičiavimo prietaisą. Maišelis išplaunamas 5–10 ml vandens, kuris paskui įpilamas į Petri lėkštelę arba lygiavertį lervų skaičiavimo prietaisą ir ištiriamas trichinoskopu arba stereomikroskopu.“; ii) IV punktas pakeičiamas taip: „IV. Teigiami ar abejotini rezultatai Kaip nustatyta A dalies 3 pastraipos IV punkte.“; f) C dalies 1 pastraipa iš dalies keičiama taip: i) f punktas pakeičiamas taip: „f) toliau nurodyto veikimo stiprumo pepsinas: — miltelių ar granulių pavidalo – 1:10 000 NF (US National Formulary (JAV nacionalinis farmacijos vadovas)) veikimo stiprumo, atitinkančio 1:12 500 BP (British Pharmacopoeia (Britanijos farmakopėja)) ir 2 000 FIP (Fédération Internationale de Pharmacie (Tarptautinė farmacijos federacija)) veikimo stiprumą, arba — skysto pavidalo – stabilizuotas skystas pepsinas, mažiausiai 660 vienetų mililitre pagal Europos farmakopėją. Galima naudoti kito aktyvumo pepsiną, jei galutinis aktyvumas skaidomajame skystyje yra lygus 10 g 1:10 000 NF aktyvumui, kaip nustatyta standarto ISO 18743:2015 5.3 punkte;“; ii) g punktas pakeičiamas taip: „g) sukalibruotos svarstyklės, skirtos mėginiams ir (arba) pepsinui sverti (± 0,1 g tikslumo);“; iii) m punktas pakeičiamas taip: „m) 20–70 °C skalės 0,5 °C tikslumo termometras;“; g) C dalies 2 pastraipa pakeičiama taip: „2. Mėginių paėmimas Kaip nustatyta standarto ISO 18743:2015 4.2 punkte (išsamesnė informacija taip pat pateikta jo A ir B prieduose).“; h) C dalies 3 pastraipos VI punktas pakeičiamas taip: „VI. Teigiami ar abejotini rezultatai Kaip nustatyta A dalies 3 pastraipos IV punkte.“; i) D dalies 1 pastraipa iš dalies keičiama taip: i) m punktas pakeičiamas taip: „m) toliau nurodyto veikimo stiprumo pepsinas: — miltelių ar granulių pavidalo – 1:10 000 NF (US National Formulary (JAV nacionalinis farmacijos vadovas)) veikimo stiprumo, atitinkančio 1:12 500 BP (British Pharmacopoeia (Britanijos farmakopėja)) ir 2 000 FIP (Fédération Internationale de Pharmacie (Tarptautinė farmacijos federacija)) veikimo stiprumą, arba — skysto pavidalo – stabilizuotas skystas pepsinas, mažiausiai 660 vienetų mililitre pagal Europos farmakopėją. Galima naudoti kito aktyvumo pepsiną, jei galutinis aktyvumas skaidomajame skystyje yra lygus 10 g 1:10 000 NF aktyvumui, kaip nustatyta standarto ISO 18743:2015 5.3 punkte;“; ii) o punktas pakeičiamas taip: „o) sukalibruotos svarstyklės, skirtos mėginiams ir (arba) pepsinui sverti (± 0,1 g tikslumo);“; iii) u punktas pakeičiamas taip: „u) 20–70 °C skalės 0,5 °C tikslumo termometras;“; j) D dalies 2 pastraipa pakeičiama taip: „2. Mėginių paėmimas Kaip nustatyta standarto ISO 18743:2015 4.2 punkte (išsamesnė informacija taip pat pateikta jo A ir B prieduose).“; k) D dalies 3 pastraipos II ir III punktai pakeičiami taip: „II. Mažesni nei 100 g jungtiniai mėginiai, kaip nustatyta ISO 18743:2015 8 punkte Kai būtina, į 100 g jungtinį mėginį galima pridėti iki 15 g mėginio ir analizuojama kartu su šiais mėginiais pagal I dalį. Didesnį kaip 15 g mėginį būtina ištirti kaip visą jungtinį mėginį. Jungtinių mėginių masei siekiant iki 50 g, skaidomojo skysčio ir sudedamųjų dalių kiekį galima sumažinti iki 1 l vandens, 8 ml druskos rūgšties ir 5 g pepsino. III. Teigiami ar abejotini rezultatai Jeigu ištyrus jungtinį mėginį gaunamas teigiamas arba abejotinas latekso agliutinacijos rezultatas, iš kiekvienos kiaulės paimamas naujas 20 g mėginys pagal standarto ISO 18743:2015 4.2 punktą (išsamesnė informacija taip pat pateikta jo A ir B prieduose). 20 g mėginiai iš penkių kiaulių sujungiami kartu ir ištiriami taikant I dalyje aprašytą metodą. Tokiu būdu turi būti patikrinta 20 kiaulių grupių, kurių kiekvienoje yra po 5 kiaules. Jeigu ištyrus iš penkių kiaulių sudarytos grupės mėginius gaunami teigiami latekso agliutinacijos rezultatai, iš atskirų grupės individų paimami kiti mėginiai (po 20 g) ir kiekvienas jų ištiriamas atskirai taikant I skirsnyje aprašytą metodą. Jeigu gaunamas teigiamas arba abejotinas latekso agliutinacijos rezultatas, nacionalinei etaloninei laboratorijai turi būti nusiųsta bent 20 g kiaulių raumenų, kad ji šį rezultatą patvirtintų naudodama standartą ISO 18743:2015 arba vieną iš pirmiau aprašytų lygiaverčių metodų. Parazitų mėginiai turi būti laikomi 70–90 % (galutinės koncentracijos) etilo alkoholyje konservavimui ir rūšiai nustatyti ES arba nacionalinėje etaloninėje laboratorijoje. Po parazitų surinkimo skysčiai, kurių tyrimo rezultatai buvo teigiami, turi būti nukenksminti kaitinant bent 60 °C temperatūroje.“